EkBass/fiwiki-20250220-pages-articles huggingface dataset:
Llanero

Llanero on erityisesti Venezuelan ja Kolumbian karjapaimenista käytetty kutsumanimi, joka tarkoittaa ”tasankojen miestä”. Nimi johdettiin Llanon tasangosta, joka sijaitsee maiden raja-alueilla. Alkuperäiset llanerot olivat espanjalaisten ja intiaanien ja afrikkalaisten jälkeläisiä ja heillä on oma kulttuurinsa, johon liittyi selvästi omaleimainen musiikki. Venezuelan vapaussodassa llanerot puolustivat alkuun Espanjan kuningas Ferdinandin hallintoa, mutta Boyacán taisteluun 1819 mennessä he olivat siirtyneet vallankumouksellisten Simón Bolívarin ja José Antonio Páezin riveihin. Heillä oli sodan taisteluissa merkittävä rooli, sillä yleensä taistelun voitti se puoli, jolla oli llanerojen tuki. Karja ja karjanajo kuuluvat erottamattomasti llaneroiden elämäntapaan. Llanon tasangolla käyskentelee 12 miljoonaa lehmää. Vuoden aikana llanerot ajavat karjaa pitkiä matkoja, sillä talvisin kostean kauden aikana he ajavat karjan tulvittuvalta tasangolta ylämaastoon ja kesäisin taas kohti alueita, joilla vedensaanti on turvattu. Llaneroilla on oma rodeota vastaava kilpailunsa coleo, jossa kilpaillaan karjan pakottamisesta maahan. == Lähteet == Luokka:Kotieläintalous Luokka:Etelä- Amerikka Luokka:Kolumbian historia Luokka:Venezuelan historia Luokka:Maatalousammatit
Jauhelihapihvi

Jauhelihapihvi on jauhelihasta valmistettava ruokalaji. Perinteinen pihvitaikina koostuu lihan lisäksi korppujauhoista, sipulista, kananmunista ja mausteista. Pihvit valmistetaan samanlaisesta taikinasta kuin esimerkiksi lihamureke ja lihapullat. Taikinasta muotoillut soikeat tai pyöreät, melko ohuet pihvit paistetaan kypsiksi pannulla. Jauhelihapihvin kanssa perinteisesti tarjoillaan esimerkiksi perunasosetta tai keitettyjä perunoita ja kastiketta. Tavanomaisen hampurilaisen sämpylän puolikkaiden väliin laitetaan perinteisesti jauhelihapihvi. ==Lähteet== == Aiheesta muualla == Luokka:Pihvit de:Frikadelle ja:パテ (料理)
Juhani Pesonen

Kauko Juhani Pesonen (9. tammikuuta 1928 Helsinki – 29. kesäkuuta 2024 Helsinki)Kuolinilmoitus, Helsingin Sanomat 11.8.2024, sivu B24. oli suomalainen vuorineuvos, SOK:n pääjohtaja 1983–1988 ja sen saneeraaja. Hän oli sitä ennen ollut Huhtamäki Oy:n johtaja, Polarpak Ltd:n toimitusjohtaja ja Wihuri Oy:n pääjohtaja. Viitattu 18.7.2009 Pesonen varttui Helsingin Töölössä, mutta synnyinkoti oli Vallilassa sattumalta samassa paikassa, johon hänen viimeisinä työvuosinaan rakennettiin SOK:n uusi pääkonttori. Pesonen valmistui diplomi-insinööriksi vuonna 1952 ja toimi uransa ensimmäiset 13 vuotta eri teollisuusalojen tuotannon johtotehtävissä, työnantajina Valtionrautateiden konepaja Turussa, Valmet Lapualla ja Jyväskylän Rautpohjassa, Kareko Oy ja Raahe Oy, sitten Huhtamäki-yhtymään kuuluneet Mensa Oy ja Polarpak Oy. Pesonen nousi Huhtamäki-yhtymän pakkaus- ja metalliryhmän johtoon ja johtokunnan jäseneksi, josta hänet rekrytoitiin Wihurin johtoon sitä saneeraamaan. Wihuriin kuului 1970-luvun alussa 26 yhtiötä ja kymmenkunta hallintoporrasta, Pesosen toimikauden jälkeen kymmenen vuotta myöhemmin enää viisi varsinaista ja neljä tytäryhtiötä sekä kaksi organisaatiotasoa. Henkilöstömäärä väheni lähes kolmesta tuhannesta noin tuhanteen. Pesonen muun muassa myi Volkswagenin ja Audin maahantuontiyhtiön Keskolle ja Wiima- autokoritehtaan Ilmari Mustoselle. SOK:hon Pesonen tuli jatkamaan Viljo Luukan aloittamaa saneerausta. 1980-luvun keskivaiheilla siihen kuului muun muassa 183 osuuskaupan yhdistäminen 35 alueosuuskaupaksi sekä rauta-, kone-, tavaratalo- ja hotellitoimintojen järjestäminen valtakunnallisiksi ketjuiksi. ==Yksityiselämä== Juhani Pesosen ensimmäinen puoliso vuodesta 1948 oli Merja o.s. Nohrström, joka kuoli 1969. He saivat viisi lasta. Toinen puoliso vuodesta 1971 oli hotellinjohtaja Ella-Liisa Pesonen, o.s. Karlsson. Juhani Pesonen oli laulaja Amadeus Lundbergin isoisä. == Lähteet == Luokka:SOK:n johtajat Luokka:Vuorineuvokset Luokka:Suomalaiset insinöörit Luokka:Vuonna 1928 syntyneet Luokka:Vuonna 2024 kuolleet
Georgy Porgy

Georgy Porgy on yhdysvaltalaisen rockyhtye Toton esikoisalbumin Toto single vuodelta 1978. Kappaleen on säveltänyt David Paich ja vierailevana taustalaulajana toimii Cheryl Lynn. Kappale kuului Toton soittolistalle sen kiertueilla ja vuosien aikana siitä tehtiin erilaisia muunnelmia, jatsahtavia, improvisoituja kosketin- ja kitarasooloja. Kappaleesta on tehty useita covereita kuten Eric Benétin vuoden 1999 versio yhdessä Faith Evansin kanssa joka menestyi kohtalaisesti Yhdysvalloissa. == Kokoonpano == * David Hungate − basso * Bobby Kimball − laulu * Steve Lukather − kitara, laulu * David Paich − koskettimet, laulu * Jeff Porcaro − rummut * Steve Porcaro − koskettimet, laulu == Lähteet == Luokka:Toton kappaleet Luokka:Vuoden 1978 kappaleet
Silokynsisammal

Silokynsisammal (Dicranum laevidens) on tunturisoiden ja kosteiden tunturikankaiden sammallaji. Se kuuluu Dicranaceae -heimoon ja kynsisammalten sukuun. Sitä tavataan Pohjois-Ruotsissa ja Norjassa arktisilla alueilla ja vuoristoilla harvinaisena. Suomessa se esiintyy tunturialueilla Kittilän ja Inarin Lapissa hyvin harvinaisena. Se on 2-kotinen ja itiöpesäkkeet ovat harvinaisia ja itiöt pieniä. Laji on huonosti tunnettu ja sen kanta on pieni. ==Lähteet== ==Aiheesta muualla== *ITIS: Dicranum laevidens Luokka:Kynsisammalet
Markku Susimäki

Markku Susimäki (26. heinäkuuta 1947 Joutsa – 25. toukokuuta 2009 Helsinki) oli suomalainen kuvataiteilija ja lavastaja. Susimäen maalauksissa oli usein primitiivisiä ihmis- ja eläinhahmoja sekä köynnöksiä, jotka punoutuivat toisiinsa. Design forum Viitattu 22.7.2009. Susimäki aloitti lavastajana Suomen kansallisoopperassa ja Suomen kansallisteatterissa ja työskenteli myöhemmin muun muassa Teatteri Jurkalle. Hän on tehnyt lavastuksia myös mainoselokuviin. Susimäki kuului Harakan taiteilijayhteisöön. Hän teki puukaiverruksia, mutta hän myös maalasi akvarelleja ja öljyväritöitä. Hänelle siirrettiin 1992 uusi sydän ja keuhkot, ja leikkauksen ansiosta hän työskenteli vielä pitkään. Susimäen puoliso oli muotitaiteilija Ilona Pelli, jonka kanssa hän piti yhteisnäyttelyitä. == Lähteet == Luokka:Suomalaiset taidemaalarit Luokka:Suomalaiset lavastajat Luokka:Vuonna 1947 syntyneet Luokka:Vuonna 2009 kuolleet
Jakartan hotellipommit 2009

Jakartan Marriott- ja Ritz-Carlton-hotelleissa räjäytettiin 17. heinäkuuta 2009 kaksi pommia, jotka surmasivat yhdeksän ihmistä. Islamistisen Jemaah Islamiyah -järjestön jäsenet nousivat pääepäillyksi. Myöhemmin heidän syyllisyytensä vahvistettiin.Jemaah Islamiyah vahvistui terrori-iskun tekijäksi Kuolleiden joukossa ei ollut suomalaisia; yksi suomalainen pelastui iskusta.Suomalainen selvisi Jakartan pommi-iskuista - yhdeksän kuoli Marriott- hotelli oli joutunut pommi-iskun (Jakartan hotellipommi 2003) kohteeksi jo 5. elokuuta 2003. == Lähteet == Luokka:Islamilainen terrorismi Hotellipommit 2009 Luokka:Terrori-iskut Indonesiassa Luokka:Vuoden 2009 terrori-iskut
Taigakynsisammal

Taigakynsisammal (Dicranum acutifolium) on sammallaji. Se kuuluu Dicranaceae- heimoon ja kynsisammalten sukuun. Taigakynsisammal on yksi Suomen 55 vastuulajista lehtisammalissa. ==Levinneisyys== Taigakynsisammal esiintyy Lapin kolmiossa, Peräpohjolassa, Koillismaalla ja Tunturi-Lapissa. Lapin kolmiossa ja Peräpohjolassa se on uhanalainen. Se siirrettiin 2010 uhanalaisuusarvioinnissa elinvoimaisesta silmälläpidettäväksi. ==Elinympäristö== Taigakynsisammal kasvaa kalkkikallioilla ja joskus myös lahopuulla kalkkipitoisilla paikoilla. == Lähteet == ==Aiheesta muualla== *ITIS: Dicranum acutifolium Luokka:Kynsisammalet
EEG (täsmennyssivu)

EEG voi tarkoittaa: *Elektroenkefalografia (EEG), aivosähkökäyrä *Erneuerbare- Energien-Gesetz, vuonna 2000 säädetty uusiutuvaa energiaa koskeva laki Saksassa *Emperor Entertainment Group, hongkongilainen viihdealan yritys
Christophe Le Mével

Christophe Le Mével (s. 11. syyskuuta 1980 Lannion, Ranska) on ranskalainen maantiepyöräilijä. Hän aloitti ammattilaisuransa vuonna 2002 Crédit Agricole -tallissa, josta siirtyi Française des Jeux -joukkueeseen kaudelle 2009. Kausilla 2011–2012 hän edusti Garmin-joukkuetta ja viimeisinä ammattilaisvuosinaan 2013–2014 Cofidisia. Le Mével voitti Tour de l'Avenir -ajon mäkikirikilpailun vuonna 2003 ja sijoittui kolmanneksi Tour de l'Avenirin kokonaiskilpailussa 2004. Italian ympäriajossa 2005 hän voitti Varazzeen päättyneen 16. etapin karattuaan kuuden ajajan kärkiryhmästä kaksi kilometriä ennen maalia. Hän sijoittui samana vuonna toiseksi Pariisi–Corrèze- ajossa voittaen lisäksi nuorten kilpailun. Ranskan ympäriajossa 2009 hän oli kymmenes. Vuonna 2010 Le Mével voitti kaksietappisen Tour du Haut Var -kilpailun toisen etapin varmisten samalla kokonaiskilpailun voiton. Saman vuoden Espanjan ympäriajossa hän oli kolmastoista ja Italian ympäriajossa 2011 neljästoista. Clásica de San Sebastián -kilpailussa hän sijoittui neljänneksi 2012. == Lähteet == == Aiheesta muualla == *Virallinen sivusto *Esittely cyclingarchives.com-sivustolla Luokka:Ranskalaiset maantiepyöräilijät Luokka:Vuonna 1980 syntyneet Luokka:Elävät henkilöt
Jaleel White

Jaleel Ahmad White (s. 27. marraskuuta 1976) on yhdysvaltalainen näyttelijä, joka tunnetaan parhaiten roolistaan Steve Urkelina tilannekomediassa Family Matters. == Ura == White alkoi esiintyä mainoksissa ollessaan 3-vuotias. Vuonna 1989 hän alkoi esittää tunnetuinta rooliaan Steve Urkelia 12-vuotiaana. Hänen oli alun perin tarkoitus esiintyä vain yhdessä jaksossa, mutta Urkelin todettiin olevan niin suosittu, että hahmosta tehtiin yksi päähenkilöistä. Hahmosta tehtiin myös oheistuotteita, kuten nukke ja oma aamiaismuromerkki. Myöhemmin White kiinnostui myös käsikirjoittamisesta ja kirjoitti muutama jaksoa sarjaan. Hän vieraili Urkelina myös kahdessa toisessa sarjassa Full House ja Step by Step. Family Mattersin lisäksi White oli esiintynyt 1980- ja 1990-luvuilla lähinnä tilannekomedioissa lukuun ottamatta muutamaa televisioelokuvaa. Vuonna 1993 hän esitti Sonic the Hedgehogia samannimiseen pelisarjaan osittain perustuvassa animaatiosarjassa Adventures of Sonic the Hedgehog. Hän esitti Sonicia myös sarjoissa Sonic the Hedgehog (1993–1994) ja Sonic Underground (1998). Vuonna 2013 ilmestyvässä Blue Core Studiosin tuottamassa Sonic Live Action fanielokuvassa White toimii jälleen Sonicin äänenä. 2000-luvulla White on esiintynyt myös elokuvissa, muun muassa pääroolissa komediaelokuvassa Who Made the Potato Salad (2006). == Lähteet == == Aiheesta muualla == *Voice Chasers *TV.com Luokka:Yhdysvaltalaiset televisionäyttelijät Luokka:Vuonna 1976 syntyneet Luokka:Elävät henkilöt Luokka:Yhdysvaltalaiset lapsinäyttelijät
Uusgotiikka

Uusgotiikka eli neogotiikka on arkkitehtuurin ja sisustustaiteen suuntaus, joka kuuluu 1800-luvun kertaustyyleihin. Se yritti elvyttää myöhäiskeskiaikaisen gotiikan mukailemalla sen muotoja. Uusgotiikan juuret ovat lähinnä 1700-luvun Englannissa, ja se kukoisti 1800-luvulla. ==Arkkitehtuurissa== Uusgoottilaiseen arkkitehtuuriin kuului erityisesti goottilaisen muotokielen ja ornamentiikan elvyttäminen holviruoteina, suippokaarisina torneina ja ruusuikkuna-aiheina. Englannissa on useita tunnettuja uusgoottilaisia rakennuksia, kuten Britannian parlamenttitalo, Windsorin linna ja Strawberry Hillin kartano. Merkittävimpiä uusgotiikan arkkitehteja Britanniassa oli Augustus Pugin. Yhdysvalloissa uusgotiikka hallitsi pilvenpiirtäjien tyyliä aina 1920-luvulle asti. ==Sisustuksessa== Uusgoottilaista sisustusta käytettiin lähinnä kirjastoissa, herrainhuoneissa ja biljardisalongeissa. Uusgoottilaisissa tuoleissa oli korkeat ja suippokaariset selustat, ja kaappien ovipinnoissa kirkon ikkunat mieleen tuovia kaarilinjoja. Kaapeissa ja kaappikelloissa käytettiin porrastettuja päätyjä, jotka koristeltiin tornimaisilla ulokkeilla. Rottinkikalusteissa uusgotiikka oli erityisen suosittua, koska rottinkia on helppo taivuttaa kaarimuotoon. ==Uusgotiikka Suomessa== Suomalaista uusgotiikkaa edustavat muun muassa Georg Theodor von Chiewitzin Helsingin Ritarihuone (1861) sekä Carl Axel Setterbergin Vaasan hovioikeuden talo (1861) ja kirkko (1867). Erityisesti uusgotiikka näkyykin lukuisissa kirkoissa. Sitä sovellettiin muussakin rakentamisessa, kuten Kolkanniemen pappilassa SaarijärvelläMuseovirasto: Kolkanniemen pappila. Viitattu 28.12.2010.. Suomen Yleisten rakennusten intendentinkonttorissa alettiin kiinnostua uusgotiikasta 1820-luvulla, jolloin tyyliä käytettiin joidenkin kellotapuleiden suunnitteluun. Ensimmäinen merkittävä työ uusgotiikan saralla tehtiin, kun Carl Ludvig Engel suunnitteli Turun tuomiokirkon korjaustyöt ja uuden torninhuipun vuoden 1827 suurpalon jälkeen. Uusgotiikka löi itsensä läpi Engelin seuraajan Ernst Lohrmannin intendenttikaudella 1841–1865 hänen suunnittelemiensa kirkkojen myötä. Tällöin hän suunnitteli uusgotiikasta myös kiinnostuneen arkkitehti A. F. Granstedtin kanssa Kerimäen puukirkkoa, jossa näkyy myös empiretyyli. Granstedtiä epäilytti suuren kirkon rakentaminen, mutta hän suostui kuitenkin, erityiskorvausta vastaan. Näin suuria kirkkoja ei kuitenkaan haluttu rakentaa useampia. Merkittäviä uusgoottilaisten kirkkojen suunnittelijoita olivat Lohrmannin lisäksi muun muassa Georg Theodor von Chiewitz, Carl Axel Setterberg, Carl Albert Edelfelt, Frans Sjöström, Jac. Ahrenberg, Ferdinand Öhman ja Josef Stenbäck. ==Katso myös== * Luettelo Suomen uusgoottilaisista kirkoista ==Lähteet== ==Aiheesta muualla== Luokka:1800-luvun arkkitehtuurin suuntaukset Luokka:Sisustustyylit Luokka:Uusgotiikka Luokka:Seulonnan keskeiset artikkelit
Bill Oddie

Bill Oddie (7. heinäkuuta 1941 Rochdale) on brittiläinen koomikko, näyttelijä ja käsikirjoittaja. Oddie on tunnettu myös lintuharrastuksestaan, ja hän on juontanut useita television luonto-ohjelmia, ja kirjoittanut lintukirjan Birdwatching with Bill Oddie. Oddie tunnetaan muun muassa televisiosarjasta Hyväkkäät (The Goodies), jota BBC esitti 1970-1980 ja ITV 1981-1982. OBE- arvonimen hän sai vuonna 2003 luonnonsuojelutyöstään. ==Kirjallisuutta== * ==Lähteet== Luokka:Brittiläiset koomikot Luokka:Brittiläiset näyttelijät Luokka:Brittiläiset televisiokäsikirjoittajat Luokka:Brittiläiset radiokäsikirjoittajat Luokka:Vuonna 1941 syntyneet Luokka:Elävät henkilöt
OK Ravinen

OK Ravinen on ruotsalainen suunnistusseura Nackasta, Suur-Tukholmasta. Seuran naiset ovat voittaneet Tiomilan vuosina 1979, 1980 ja 1981 ja miehet 1977, 1979 ja 1981 sekä Jukolan viestin vuosina 1978, 1980 ja 1982. Suunnistuksen MM-mitalisti Radka Brožková edustaa seuraa. Myös moninkertainen maailmanmestari Annichen Kringstad on edustanut seuraa. == Lähteet == == Aiheesta muualla == * Seuran kotisivut Luokka:Ruotsalaiset suunnistusseurat Luokka:Nackan kunta
Oikeuden kasvot

Oikeuden kasvot on yhdysvaltalainen rikoselokuva vuodelta 2008. Sen pääosia esittävät Robert De Niro ja Al Pacino. == Juoni == Manhattanilla liikkuu sarjamurhaaja, joka valitsee kohteikseen oikeusjärjestelmän porsaanreikien läpi päässeitä rikollisia. Jokaisen uhrinsa ruumiin viereen surmaaja jättää vihjeeksi nelisäkeisen runon, joka perustelee veriteon. Salaperäinen tappaja näyttää aikovan puhdistaa kaupungin kadut pahantekijöistä, kun poliisi ei tähän pysty. 30 vuotta työparina toimineet etsivät Turk (De Niro) ja Rooster (Pacino) kutsutaan tutkimaan visaista tapausta. He seuraavat noukkoja vihjeitä ja värväävät avukseen huumediileri Spiderin (50-Cent). Ennen pitkää jäljet jahdissa alkavat kuitenkin johtaa kohti poliisien kotipesää. == Aiheesta muualla == *Righteous Kill official website *Righteous Kill online game *Righteous Kill game download Luokka:Vuoden 2008 yhdysvaltalaiset elokuvat Luokka:Yhdysvaltalaiset rikoselokuvat Luokka:Jon Avnetin ohjaamat elokuvat Luokka:Sarjamurhaajaelokuvat
Luettelo kreikkalaisten vaasien muodoista

Tämä on luettelo antiikin Kreikan vaasien muodoista, ja luettelee antiikin kreikkalaisen keramiikan tärkeimmät vaasien tyypit. Nimi Muoto Esimerkki Alabastron () Amfora () Amforiskos () Amis () Aryballos () Askos () Dinos () Eksaleiptron () Epikhysis () Epinetron () Eskhara () 100px Fiale () Formiskos () Guttus 100px Holmos () Hydria () Hydriske () Jalustinkannu Kados () Kakkabe () Kalalautanen Kalathos () Kalpis () Kalyks () Kantharos () Kernos () Khus () Khytra () Klibanos () Kolmijalka () Kothon () Kotyle () Krateeri () Kyathos () Kyliks () Lagynos () Lakaina () Lebes () Lebes gamikos () Lekane () Lekanis () Lekythos aryballos () Lekyytti () Lopas () Luterion () Lutroforos () Lydion () Mastos () Nestoris () Oinokhoe () Olpe () Oon () Pelike () Perirrhanterion () Pinaks () Pithos () Plemokhoe () Psykter () Pyksis () Rhyton () Skyfos () Stamnos () Teganon () Thymiaterion () == Lähteet == * == Kirjallisuutta == * * * * == Aiheesta muualla == * Vaasien muodoista
Torbjørn Gasbjerg

Torbjørn Gasbjerg (s. 24. elokuuta 1980) on tanskalainen pyöräsuunnistaja ja maailmanmestari. Seuratasolla hän edustaa OK Pan Århusia. Nové Město na Moravěn MM-kilpailuissa 2007 Gasbjerg voitti kultaa sprintistä ja pronssia viestistä. Viestijoukkueessa hänen kanssaan pyöräsuunnistivat Lasse Brun Pedersen ja Søren Strunge. Ostródan MM-kilpailuista 2008 hän voitti kultaa viestistä ja hopeaa pitkältä matkalta. Viestikullan he voittivat edellisvuoden pronssijoukkueella. Ben Shemenin MM-kilpailuissa 2009 hän voitti keskimatkan maailmanmestaruuden. ==Lähteet== Luokka:Tanskalaiset pyöräsuunnistajat Luokka:Vuonna 1980 syntyneet Luokka:Elävät henkilöt
Vejle Boldklub

Vejle Boldklub (myös Vejle BK) on vuonna 1891 perustettu tanskalainen jalkapalloseura Vejlen kaupungista. Se on voittanut viidesti Tanskan mestaruuden ja kuudesti Tanskan Cupin. Kaudella 2023–2024 joukkue pelaa Tanskan Superliigassa. == Joukkue == === Nykyinen kokoonpano === Päivitetty 10. helmikuuta 2021https://vejle-boldklub.dk/holdet/a-truppen/ == Saavutukset == Tanskan mestaruus: 1958, 1971, 1972, 1978, 1984 Tanskan cup: 1958, 1959, 1972, 1975, 1977, 1971 == Lähteet == == Aiheesta muualla == * Vejle Boldklubin kotisivut Luokka:Tanskalaiset jalkapalloseurat Luokka:Vuonna 1891 perustetut urheiluseurat Luokka:Vejle
49 (luku)

49 (neljäkymmentäyhdeksän) on luonnollinen luku, jota edeltää luku 48 ja seuraa luku 50. == Matematiikassa == * 49 on puolialkuluku ja siten myös yhdistetty luku. * 49 on vajaa luku. * 49 on keskitetty kahdeksankulmioluku, koska se on pariton neliöluku. * 49 on onnellinen luku. * 49 on onnekas luku (). * 49 on Harshad-luku oktaalijärjestelmässä. * 49 on palindromi senaarijärjestelmässä (1216). * 49 on Duffyn luku. * 49 on trimorfinen luku, koska 49^3 = 117\ 649, joka päättyy numeroihin 49. * 49 kuuluu Padovanin lukujonoon (). * 49 on kuuden ensimmäisen yhdistetyn luvun summa: 4+6+8+9+10+12. * 49 voidaan muodostaa kolmen peräkkäisen alkuluvun summana: 13+17+19. * 49 voidaan muodostaa kolmen eri neliöluvun summana: 6^2+3^2+2^2. * 49 on pienin luku, joka on (vähintään) kuuden luvun tapauksessa kunkin itseään pienempien tekijöiden summa. (Nämä luvut ovat 75, 215, 287, 407, 527 ja 551.) == Luonnontieteissä == * 49 on indiumin järjestysluku jaksollisessa järjestelmässä. * Titaani-49 on titaanin vakaa isotooppi. * Strontium-87 on strontiumin vakaa isotooppi, jonka neutroniluku on 49.Isotope data for strontium-87 in the Periodic Table (arkistoitu) * 49 Pales on pikkuplaneetta. * Messier 49 on elliptinen galaksi. == Urheilussa == * San Francisco 49ers on amerikkalaisen jalkapallon joukkue. * Arsenal voitti 49 jalkapallo-ottelua peräkkäin vuosina 2003–2004.49 Unbeaten – Arsenal * Rocky Marciano voitti kaikki 49 raskaansarjan nyrkkeilyotteluaan. == Muissa yhteyksissä == * 49 on Saksan kansainvälinen suuntanumero. * Yhdysvaltojen ja Kanadan raja kulkee suurelta osin 49. pohjoista leveyspiiriä pitkin Oregonin sopimuksen mukaisesti. * Alaska on 49. Yhdysvaltoihin liittynyt osavaltio. * Kalifornian kultaryntäykseen osallistuneita kutsuttiin nimellä 49ers. * Eurooppatie E49 kulkee Saksan ja Itävallan välillä. == Lähteet == Luokka:Luonnolliset luvut
Alfie – naisten viettelijä

Alfie – naisten viettelijä on vuonna 1966 ensi-iltansa saanut Lewis Gilbertin ohjaama draamakomedia. Bill Naughtonin oman näytelmänsä perusteella käsikirjoittama elokuva oli Oscar-ehdokkaana parhaan elokuvan sarjassa. Nimiosan esittäjä Michael Caine teki elokuvassa läpimurtonsa. ==Juoni== Alfie on nuori ja komea cockney, Lontoon työväenluokkaan kuuluva mies, joka vapaa- aikanaan seurustelee tyttöystävänsä Gildan (Julia Foster) ohella muutamien naimisissa olevien naisten kanssa. Gilda synnyttää hänelle pojan, mutta mies ei silti halua sitoutua vaikka pitää kyllä pojastaan. Alfie elättää itseään muun muassa autonkuljettajana ja valokuvaajana. Menevän miehen vauhti hiipuu hetkeksi kun hän joutuu tuberkuloosiparantolaan. Siellä hän kuitenkin viettelee erään toisen potilaan vaimon (Vivien Merchant), kunnes suhde päättyy laittomaan aborttiin. Alfie saa opetuksensa vasta kun vanhempi rouva (Shelley Winters) hylkää hänet nuoremman miehen takia. Mies tapaa sattumalta uudelleen elokuvan alussa nähdyn naimisissa olevan Siddien (Millicent Martin), mutta tämäkään ei hänestä enää piittaa.Alfie, TCM. Viitattu 3.2.2017. ==Tuotanto== Elokuvan toistuvana tyylikeinona on niin sanottu neljännen seinän rikkominen: Alfie-hahmo kääntyy usein puhumaan katsojalle niin, että kohtauksen muut henkilöt eivät puhetta muka kuule. Elokuva kuvattiin todellisissa paikoissa eri puolilla Lontoota. ==Musiikki== Elokuvan Yhdysvalloissa esitettyä versiota varten tilattiin Burt Bacharachilta ja Hal Davidilta laulu ”Alfie”, joka kuullaan myös nykyisissä DVD-versioissa elokuvan lopputeksteissä Cherin laulamana. Siitä tuli kansainvälinen hitti Cilla Blackin levyttämänä. Alfien muun musiikin teki jazzsaksofonisti Sonny Rollins yhdessä lontoolaismuusikoiden (mm. Ronnie Scott) kanssa. Elokuvan soundtrack-albumille kappaleet äänitettiin kuitenkin uudelleen Oliver Nelsonin sovittamina Yhdysvalloissa amerikkalaismuusikoiden (mm. Phil Woods ja J. J. Johnson) kanssa. ==Vastaanotto ja myöhempi arvostus== Alfie herätti polemiikkia etenkin aborttikohtauksellaan. Se sai kohun ansiosta paljon katsojia ja muodostui yhdeksi 1960-luvun svengaavan Lontoon ja seksuaalisen vapautumisen merkkipaaluksi. Elokuva sai Cannesin elokuvajuhlilla tuomariston palkinnon ja tuotti useita Oscar-ehdokkuuksia: paras elokuva, paras käsikirjoitus (Naughton), paras miespääosa (Caine), paras naissivuosa (Merchant) ja paras laulu (Bacharach ja David). Vuonna 1999 British Film Instituten kyselyssä Alfie äänestettiin kaikkien aikojen 33. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.Best 100 British films – full list, BBC 23.12.1999. Viitattu 27.7.2016. == Näyttelijät == == Lähteet == == Aiheesta muualla == * Luokka:Brittiläiset draamakomediaelokuvat Luokka:Vuoden 1966 brittiläiset elokuvat Luokka:Lewis Gilbertin ohjaamat elokuvat Luokka:Näytelmiin perustuvat elokuvat
Konnektio

Konnektio antaa geometriassa täsmällisen määritelmän kuljettaa tietoa käyrää pitkin. Modernissa geometriassa on monenlaisia konnektioita. Esimerkiksi affiinit konnektiot, jotka ovat kaikkein yksinkertaisimpia konnektioita, antavat keinon muuntaa moniston tangenttivektorit yhdestä pisteestä toiseen käyrää pitkin. Affiinin konnektio annetaan yleensä kovariantin derivaatan muodossa, joka tarkoittaa vektorikenttien suunnattuja derivaattoja. Siinä kuljetaan infinitesimaalinen muutos vektorikentässä annettuun suuntaan. Luokka:Differentiaaligeometria
ICE 3

ICE 3 on saksalaisten suurnopeusjunien perhe. Siihen kuuluvat sarjat 403 ja 406. 403:sta käytetään yleensä nimeä ICE3 ja 406:sta nimeä ICE 3M. ==ICE3== ICE3-junan suunnittelun päälähtökohta oli tehokkaampi, mutta kevyempi juna kuin edeltäjänsä. Tämä saavutettiin jakamalla 18 ajomoottoria koko junan pituudelle. Juna on lisensoitu 330 kilometrin tuntinopeudelle, mutta tavallisessa Intercity-Express-liikenteessä sillä ajetaan maksimissaan 300 kilometriä tunnissa. Junan kaikissa vaunuissa on matkustajaosastot ajomoottorien hajasijoituksen takia. Junan ohjaamojen takaseinät ovat lasipaneelia, joka antaa matkustajille mahdollisuuden seurata etenemistä tuulilasin kautta. ==ICE3M== ICE3M-juna eroaa tavallisesta ICE3-junasta siten, että se pystyy liikennöimään usean erilaisen sähkö- ja kulunvalvontajärjestelmän alaisuudessa. Nämä junat liikennöivät Saksan lisäksi Alankomaissa, Ranskassa ja Belgiassa. Luokka:ICE Luokka:Sähkömoottorijunat
Saksan demokraattisen tasavallan koripallomaajoukkue

Saksan demokraattisen tasavallan koripallomaajoukkue edusti Saksan demokraattista tasavaltaa koripallon maajoukkuekilpailuissa vuodesta 1952 vuoteen 1973 asti. Joukkueen paras saavutus on vuoden 1963 EM-kisojen kuudes sija. Vuonna 1973 Saksan sosialistinen yhtenäisyyspuolue päätti lopettaa koripallomaajoukkueen, koska se halusi keskittyä yksilölajeihin, joissa mitalimahdollisuudet olivat suuremmat. Luokka:Koripallomaajoukkueet Luokka:Saksan demokraattisen tasavallan koripallo
Viimeinen jätkä

Viimeinen jätkä on suomalaislaulaja Olavi Miettisen ainoaksi jäänyt studioalbumi vuodelta 1983. Rocket Records julkaisi albumin CD:nä 27.1.2010. Olavi Miettinen oli viimeisiä suomalaisia tukkijätkiä. Hän pääsi levyttämään ystävänsä Jaakko Tepon avustuksella. Albumin kappaleista Miettisen sanoittaman ja säveltämän kappaleen ”Jätkän ruusut” on levyttänyt mm. evijärveläinen haitaripelimanni Pauli Koskipuisto. Toinen tunnettu kappale on Tepon säveltämä ”Metsähallituksen jätkä”. Miettisen levytyksiä on verrattu Esa Pakarisen rillumarei-henkiseen kansanomaisuuteen. CD-painoksen saatesanat on kirjoittanut Jaakko Teppo. == Kappaleet == Kaikki sävellykset ja sanoitukset Olavi Miettinen, paitsi missä toisin mainitaan. #Hilta #Jätkän ruusut #Kaipaus #Kehtolaulu #Kului nuoruus #Maija (Säv. trad.) #Metsien lapsi #Metsähallituksen jätkä (Säv. Jaakko Teppo) #Minä tahtoisin jätkä vain olla #Muistoja Imatralta #On aivan sama (Säv. trad.) #Romantiikkoo (Säv. trad.) #Suomen laulu (Säv. trad.) #Yö kämpillä == Lähteet == * Albumi Suomen Äänitearkiston tietokannassa * POP-lehden verkkokauppa Luokka:Vuoden 1983 esikoisalbumit Luokka:Suomalaiset albumit
Varokaa jeesushippi todistaa

Varokaa jeesushippi todistaa on laulaja Eero Rannion esikoisalbumi, joka julkaistiin 20. tammikuuta 2010. Kaikki levyn kappaleet ovat Rannion säveltämiä ja sanoittamia. == Kappaleet == # Vapaata uskoa # Tätä sinä halusit # Oi hii o hoi # Minä tahdon mukaan # Rakkausruno # Kapteeni Amerikka # Usko tarmo ja armo # Katso kaunis puu # Rukous # Huomenna mennään vuorten taa # Laulu laolulu # Aa ja oo # Saanko herättää nukkuvan Jumalan == Arvostelut == * Soundi: Soundi: Levyarvio == Lähteet == * Albumi Rocket Recordsin sivuilla === Viitteet === Luokka:Vuoden 2010 esikoisalbumit Luokka:Suomalaiset folkalbumit Luokka:Rocket Recordsin albumit
Karstasammalet

Karstasammalet (Andreaea) on karstasammalten luokan ainoa suku. Siihen kuuluu seitsemän Suomessa esiintyvää lajia. Karstasammalten itiöpesäke aukeaa neljällä pitkittäisraolla, kun kaikkien muiden lehtisammalten itiöpesäkkeessä on kansi. ==Suomessa esiintyvät karstasammallajit== * Andreaea alpestris – pohjankarstasammal * Andreaea blyttii – tunturikarstasammal * Andreaea crassinervia – suonikarstasammal * Andreaea nivalis – lumikarstasammal * Andreaea obovata – lapinkarstasammal * Andreaea rothii – etelänkarstasammal * Andreaea rupestris – kalliokarstasammal ==Lähteet== Luokka:Karstasammalet
Along Came a Spider

Along Came a Spider voi tarkoittaa ainakin seuraavia: * Hämähäkin aika (engl. Along Came a Spider), James Pattersonin rikosromaani vuodelta 1993 * Tappava seitti (engl. Along Came a Spider), Pattersonin romaanin elokuvasovitus vuodelta 2001 * Along Came a Spider, Alice Cooperin albumi vuodelta 2008.
Meir Amit

Meir Amit (; 17. maaliskuuta 1921 – 17. heinäkuuta 2009) oli israelilainen kenraalimajuri ja poliitikko, joka toimi Mossadin johtajana vuosina 1963–1968. Amit syntyi Tiberiasissa nimellä Meir Slutzki. Nuorena hän muutti Alonimin kibbutziin ja liittyi Haganahiin. Hän taisteli Israelin itsenäisyyssodassa, jäi armeijan palvelukseen ja yleni kenraalimajuriksi. Hän myös opiskeli Yhdysvalloissa Columbia Business Schoolissa. Vuosina 1962–1963 hän johti Amania ja vuosina 1963–1968 Mossadia. Poliittisella urallaan Amit edusti lyhytikäiseksi jäänyttä Dash-puoluetta ennen siirtymistään Shinui-puolueeseen. Hän istui knessetissä ja toimi vuosina 1977–1978 Israelin liikenne- ja viestintäministerinä. Hän sai vuonna 2003 Israel-palkinnon. Hän väitti maailman olevan joutumassa kolmanteen maailmansotaan islamin ja länsimaiden välillä.'We're on the eve of World War III' Hän kannatti Mahmoud Ahmadinejadin surmaamista.Former Mossad chief: Assassinate Ahmadinejad Amit kuoli 88-vuotiaana pitkään sairastettuaan.Meir Amit passes away aged 88 == Lähteet == Luokka:Israelilaiset kenraalit Luokka:Knessetin jäsenet Luokka:Israelin ministerit Luokka:Liikenneministerit Luokka:Mossad Luokka:Vuonna 1921 syntyneet Luokka:Vuonna 2009 kuolleet
Oberliga (jalkapallo)

Oberliga on nykyisin Saksan jalkapallon viidenneksi korkein sarjataso. Sarja on jaettu 12 alueelliseen lohkoon. Oberligasta nousee Regionalligaan. Sarjan alapuolella pelataan aluesarjoja. Vuosina 1945–1963 Oberliga oli Saksan liittotasavallan korkein sarjataso. Oberliga jakautui viiteen alueelliseen lohkoon: Oberliga Berlin, Oberliga Nord, Oberliga West, Oberliga Südwest ja Oberliga Süd. Alueellisten lohkojen parhaat ratkaisivat Saksan mestaruuden cup-muotoisessa kilpailussa. Vuonna 1963 perustettiin Bundesliiga, johon pääsivät Oberligojen parhaat. Lisäksi Bundesliigan alapuolelle tuli myös Regionalliga. Sittemmin Oberligasta on tullut viides sarjaporras 2. Bundesliigan ja 3. Ligan perustamisen myötä. == Aiheesta muualla == * Sarjataulukot Das deutsche Fussball-Archiv Luokka:Saksan jalkapallosarjat
Arcigay

Arcigay (Associazione lesbica e gay italiana) on italialainen seksuaalivähemmistöjen asialle omistautunut järjestö. Se on perustettu vuonna 1985, ja jäseniä on tällä hetkellä yli 160 000\. Järjestöllä on lukuisia paikalliskeskuksia. Puheenjohtajana on toiminut vuodesta 2010 Paolo Patanè. Vasemmistopoliitikko Franco Grillini on järjestön kunniapuheenjohtaja. == Aiheesta muualla == * Viralliset sivut , , , Luokka:Italialaiset järjestöt Luokka:Seksuaali- ja sukupuolivähemmistöjen järjestöt
Tappava seitti

Tappava seitti () on vuonna 2001 ensi-iltansa saanut yhdysvaltalainen elokuva, jonka on ohjannut Lee Tamahori. Elokuva perustuu James Pattersonin romaaniin Hämähäkin aika. ==Näyttelijät== Luokka:Vuoden 2001 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Lee Tamahorin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Paramount Picturesin elokuvat
Rationalististen ateistien ja agnostikkojen liitto

Rationalististen ateistien ja agnostikkojen liitto () eli UAAR on italialainen uskonnottomien järjestö. Se perustettiin vuonna 1991 muun muassa edistämään sekularismia ja uskonnottoman väestön oikeuksia. Se julkaisee L’Ateo-lehteä ja on International Humanist and Ethical Unionin sekä European Humanist Federationin jäsen. == Ateistibussikampanja == Liitto yritti organisoida Italiassa ateistibussikampanjan, jonka sloganina olisi ollut: "Huono uutinen on, että Jumalaa ei ole. Hyvä uutinen on, että et tarvitse häntä." Kampanjalle ei kuitenkaan myönnetty lupaa. Tämän seurauksena liitto kehitti uuden sloganin: "Hyvä uutinen on, että Italiassa on miljoonia ateisteja. Loistava uutinen on, että he uskovat sananvapauteen." == Aiheesta muualla == * Viralliset sivut Luokka:Ateistijärjestöt Luokka:Uskonnottomien järjestöt Luokka:Italialaiset järjestöt
Jimmy Davies

James 'Jimmy' Davies (18. elokuuta 1929 Glendale, Kalifornia – 11. kesäkuuta 1966 Chicago, Illinois) oli yhdysvaltalainen kilpa-autoilija, joka ajoi lähinnä Yhdysvaltain sarjoissa. Hän osallistui Indianapolis 500 -kilpailuun viidesti kausilla 1950–1951 ja 1953–1955. Hän ajoi kolmanneksi vuoden 1955 kilpailussa saavuttaen yhden palkintosijan ja 4 pistettä. Hän oli 21-vuotiaana vuoden 1951 kilpailussa kaikkien aikojen nuorin kuljettaja, joka on johtanut kilpailua vähintään yhden kierroksen ajan. Tämän ennätyksen rikkoi vasta Fernando Alonso Malesian GP:ssä 2003. Davies oli myös aikansa nuorin kilpailun voittanut kuljettaja hänen voittaessaan AAA-sarjan kilpailun vuonna 1949 20-vuotiaana. Hänen ennätyksensä rikkoi Marco Andretti vasta vuonna 2006 voittaessaan IRL-kilpailun 19-vuotiaana. Davies ajoi kilpailuissaan alaikäisenä kuten Troy Ruttman ja Jim Rathmann. Davies kilpaili myös Midget cars -sarjassa vuosina 1960–1966 voittaen National Midget -mestaruuden vuosina 1960–1962. Hän voitti urallaan 46 Midget-kilpailua. Hänen Midget-autonsa tuli tunnetuksi tapauksesta, jonka mukaan se ryöstettiin häneltä ja löytyi vuotta myöhemmin kolarissa romuttuneena sanomalehtikuvan perusteella Sacramentosta. Davies kuoli Midget-kilpailussa Santa Fe Speedwayllä Chicagossa vuonna 1966. Davies valittiin National Midget Auto Racing Hall of Fameen vuonna 1984. ==Lähteet== Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1929 syntyneet Luokka:Vuonna 1966 kuolleet
Jimmy Daywalt

James "Jimmy" Daywalt (28. elokuuta 1924 Wabash, Indiana – 4. huhtikuuta 1966 Indianapolis, Indiana) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun kahdeksan kertaa kausina 1953–1957, 1959 ja 1961–1962. Hän oli kuudes vuoden 1953 kilpailussa saavuttaen vuoden tulokas -palkinnon. Hän starttasi toisesta ruudusta vuoden 1954 kilpailuun johdettuaan kahdeksan kierroksen ajan, kunnes keskeytti kierroksella 111 kolarin seurauksena. Daywalt kuoli syöpään vain 41-vuotiaana Indianapolisissa, Indianassa. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1924 syntyneet Luokka:Vuonna 1966 kuolleet
Global Metal

Global Metal on vuonna 2008 julkaistu dokumenttielokuva, jonka ovat ohjanneet Scot McFadyen ja Sam Dunn. Se on jatkoa samojen tekijöiden aiemmalle dokumentille Metal: A Headbanger’s Journey vuodelta 2005. Molempien aiheena on heavy metal -musiikkigenre. Global Metal käsittelee heavy metalia globaalina ilmiönä erilaisine ilmentymismuotoineen. Elokuvassa esiintyviä yhtyeitä ovat muun muassa Sigh, Demonic Resurrection, Sex Machineguns ja X Japan. == Aiheesta muualla == * Luokka:Kanadalaiset dokumenttielokuvat Luokka:Vuoden 2008 dokumenttielokuvat Luokka:Musiikkidokumenttielokuvat Luokka:Sam Dunnin ohjaamat elokuvat Luokka:Elokuvat metallimusiikista Luokka:Vuoden 2008 kanadalaiset elokuvat
Jari Rannikko

Jari Rannikko (s. 1953) on entinen suomalainen koripalloilija. Rannikko nousi 1970-luvun loppupuolella Salon Vilppaan runkopelaajaksi. Vuonna 1978 hän siirtyi Turun NMKY:n SM-sarjajoukkueeseen. Hän voitti Suomen mestaruuden vuonna 1982, SM-hopeaa vuonna 1979 sekä SM-pronssia vuonna 1983. SM-sarjan 1978–1979 loppuotteluissa Playhonkaa vastaan Rannikko teki yhteensä 24 pistettä. Hänen pelitilanneheitoistaan onnistui ensimmäisessä loppuottelussa viisi seitsemästä ja toisessa kaksi kahdeksasta, kolmannessa ei yksikään kolmesta heitosta mennyt koriin, ja neljännessä loppuottelussa kaksi neljästä heitosta onnistui. SM-sarjan 1981–1982 runkosarjassa Rannikko teki 36 ottelussa 173 pistettä ja otti 56 levypalloa. Hän oli runkosarjan pelitilanneheittojen tarkkuustilastossa 17:s onnistuttuaan 67 heitossa 125:stä (53,6 %). Ratkaisevassa viidennessä loppuottelussa Panttereita vastaan hän teki kahdeksan pistettä ja otti 11 levypalloa. Hänen runkosarjan ja pudotuspelien yhteen lasketut tilastolukemansa olivat: 46 ottelua, 196 pistettä (4,26 p ottelua kohden), 73 levypalloa, 90 virhettä, 151 pelitilanneheittoa, joista 74 onnistui (49,0 %), sekä 66 vapaaheittoa, joista 48 onnistui (72,7 %). Jari Rannikon poika Teemu Rannikko on 2000-luvun parhaita suomalaisia koripalloilijoita. == Lähteet== * Urheilulehti * Turun Sanomat Luokka:Suomalaiset koripalloilijat Luokka:Vuonna 1953 syntyneet Luokka:Elävät henkilöt
Visaginas

Visaginas on runsaan 21 000 asukkaan kaupunkikunta Utenan läänissä, Liettuan itäosassa. Kaupungin lähellä sijaitsee Liettuan suurin järvi Drūkšiai. == Historia == Visaginas perustettiin vuonna 1975 asutuskeskukseksi Ignalinan ydinvoimalan työntekijöille. Aluksi eli vuoteen 1992 saakka kaupungin nimi oli Liettuan kommunistisen puolueen ensimmäisen pääsihteerin Antanas Sniečkusin mukaan Sniečkus (). Visaginas sai kaupunginoikeudet vuonna 1977 ja 1996 otettiin käyttöön kaupungin nykyinen vaakuna. == Väestö == ===Asukasluvun kehitys=== Vuosi 1979 1989 2001 2011 2012 Väkiluku ===Etninen jakauma=== Kaupunki väestöltään on Ignalinan ydinvoimalan seurauksena maan venäläisvaltaisimpia. Väestönlaskennan (2011) tilastojen valossa kaupungin etninen jakauma oli seuraava: Etninen ryhmä Osuus asukkaista 2011 (%) Osuus asukkaista 2011 (henkeä) Liettualaiset 18,3 Venäläiset 52,2 Ukrainalaiset 5,2 Puolalaiset 9,3 Valkovenäläiset 9,9 Muut kansallisuudet 2,7 Ei ilmoittanut etnistä taustaansa 2,4 Yhteensä 100,0 == Elinkeinoelämä== thumb|250px|oikea|Visaginasissa sijaitseva Ignalinan ydinvoimala. Kaupungin tärkein elinkeino oli sähköntuotanto: Liettuan ainut ydinvoimala, Ignalina, sijaitsi lähellä kaupunkia. Voimalassa työskenteli yli 5000 ihmistä. Voimalaitos suljettiin lopullisesti 31. joulukuuta 2009. Vanhan voimalaitoksen viereen aiotaan rakentaa uusi ydinvoimalaitos. Visaginasin rautatieasema tuo raideyhteyden niin Vilnaan, Daugavpilsiin kuin Pietariinkin. == Koulutus, kulttuuri ja urheilu == Kaupungissa toimii: ammattikorkeakoulu, 6 yläastetta, ala-aste, 8 päiväkotia, musiikin- ja akrobatian oppilaitokset ja urheilukeskus. Visaginasissa toimii 11 urheiluseuraa, joissa on yhteensä 1600 jäsentä. Kaupungissa järjestetään vuosittain "Visaginas Country" -kantrimusiikkifestivaali. ==Ystävyyskaupungit== Visaginasin ystävyyskaupungit: * Zambrów, Puola * Slavutytš, Ukraina * Obninsk, Venäjä * Smarhon, Valko-Venäjä ==Lähteet== == Aiheesta muualla == *Kaupungin kotisivut (englanniksi, liettuaksi ja venäjäksi) Luokka:Utenan läänin kaupungit
Hoorn

Hoorn on kunta ja kaupunki Alankomaissa, Pohjois-Hollannin maakunnassa. Se sijaitsee Markermeerin rannalla, 35 kilometriä Amsterdamista pohjoiseen. Hoornissa on arviolta 73 602 asukasta (vuonna 2021) ja sen pinta-ala on 20,4 neliökilometriä. Hoorn sai kaupunginoikeudet vuonna 1357. == Lähteet == == Aiheesta muualla == * Kunnan viralliset sivut Luokka:Alankomaiden kaupungit Luokka:Pohjois-Hollannin kunnat
Frank Baumgartl

Frank Baumgartl (29. toukokuuta 1955 Schlema, Saksi, Saksan demokraattinen tasavalta – 26. elokuuta 2010 Comojärvi, Italia) oli itäsaksalainen estejuoksija ja olympiamitalisti.Sports Reference LLC Baumgartl voitti vuonna 1973 juniorien Euroopan-mestaruuden 2 000 metrin estejuoksussa ajalla 5.28,14.Kluge, s. 599 Hän saavutti Montréalin 1976 olympialaisissa pronssia 3 000 metrin estejuoksussa ajalla 8.10,36.Kluge, s. 467 Hän oli vielä loppusuoralla kilpailua johtavan Anders Gärderudin rinnalla, mutta kaatui viimeiseen kuivaesteeseen ja joutui päästämään Gärderudin lisäksi myös Bronisław Malinowskin ohitseen. Baumgartl edusti seuratasolla SC Karl-Marx- Stadtia. Hänen valmentajansa oli Klaus Kretschmann. Hän lopetti polvivaivojen myötä uransa ennen Moskovan 1980 olympialaisia. Saksan jälleenyhdistymisen jälkeen Baumgartl muutti Baden-Württembergiin ja työskenteli siellä Boschin palveluksessa. Hän kuoli sydänkohtaukseen 55-vuotiaana elokuussa 2010. == Lähteet == * * * * ===Viitteet=== Luokka:Itäsaksalaiset estejuoksijat Luokka:Itäsaksalaiset olympiamitalistit Luokka:Vuonna 1955 syntyneet Luokka:Vuonna 2010 kuolleet
Haarlemmerliede en Spaarnwoude

Haarlemmerliede en Spaarnwoude on kunta Alankomaissa, Pohjois-Hollannin maakunnassa. Vuonna 2016 siellä oli arviolta 5 578 asukasta (vuonna 2016) ja sen pinta-ala on 19,23 neliökilometriä. == Kylät == Kunta koostuu seuraavista kylistä: * Haarlemmerliede * Halfweg (kunnantalo) * Penningsveer * Spaarndam- Oost * Spaarnwoude == Lähteet == == Aiheesta muualla == * Kunnan omat sivut Luokka:Pohjois-Hollannin kunnat
Paul-Heinz Wellmann

Paul-Heinz Wellmann (s. 31. maaliskuuta 1952 Haiger, Hessen, Saksan liittotasavalta) on entinen saksalainen keskimatkojen juoksija ja olympiamitalisti. Hänen päälajinsa oli 1 500 metrin juoksu.Sports Reference LLCKluge 596 Wellmann sijoittui 19-vuotiaana Helsingin EM-kilpailuissa 1971 seitsemänneksi 1 500 metrin juoksussa ajalla 3.40,8.Siukonen & Ahola, s. 110 Münchenin 1972 olympialaisissa hän oli jälleen seitsemäs ajalla 3.40,1,Kluge, s. 237 ja samalle sijalle hän päätyi Rooman EM-kilpailuissa 1974 ajalla 3.41,6.Siukonen & Ahola, s. 122 Wellmann pääsi suurimpiin saavutuksiinsa vuonna 1976. Münchenin EM-hallikilpailuissa hän voitti kultaa ajalla 3.45,1.EAA, s. 125 Montréalin olympialaisissa hän saavutti pronssia ajalla 3.39,33.Kluge, s. 463 Hänen vaimonsa Ellen Wellmann (o.s. Tittel) sijoittui Montréalissa 1 500 metrillä seitsemänneksi. San Sebastiánin EM- hallikilpailuissa 1977 Karl-Heinz Wellmann saavutti vielä hopeaa ajalla 3.46,6.EAA, s. 126 Vaimo jätti Wellmannin ja avioitui jo huhtikuussa 1977 hänen parhaan ystävänsä ja kilpakumppaninsa Thomas Wessinghagen kanssa. Seuratasolla Wellmann edusti TuS 04 Leverkusenia. Hän toimi kilpauransa jälkeen valmentajana. ==Lähteet== * * * * ===Viitteet=== Luokka:Saksalaiset keskimatkojen juoksijat Luokka:Saksalaiset olympiamitalistit Luokka:Vuonna 1952 syntyneet Luokka:Elävät henkilöt
Graft-De Rijp

Graft-De Rijp on entinen kunta Alankomaissa, Pohjois-Hollannin maakunnassa. Sen pinta-ala oli 21,76 km² ja asukasluku vuoden 2008 lopussa 6 471. Vuonna 2015 se liitettiin Alkmaariin. == Kylät == Kunnan alueella sijaitsivat seuraavat kylät: *De Rijp *Graft *Markenbinnen *Noordeinde *Oost-Graftdijk *Starnmeer *West-Graftdijk == Aiheesta muualla == * Kunnan omat sivut Luokka:Pohjois-Hollannin kunnat Luokka:Alkmaar
Yhdysvaltain ilmavoimamuseo

Yhdysvaltain ilmavoimamuseo () on Yhdysvaltain ilmavoimien aselajimuseo, joka sijaitsee Riversidessä Ohiossa. Se on maailman suurin ja vanhin sotilasilmailumuseo, ja siellä käy vuosittain yli miljoona kävijää. Näytteillä on yli 400 lentokonetta ja ohjusta. Sisäänpääsy on ilmainen. ==Lähteet== ==Aiheesta muualla== *Museon verkkosivut Luokka:Aselajimuseot Luokka:Yhdysvaltain ilmailumuseot Ilmavoimamuseo Luokka:Yhdysvaltain ilmavoimat
Jukka Santanen

Jukka Santanen (7. toukokuuta 1927 – 2. heinäkuuta 2010) oli suomalainen taikuri. Hän työskenteli ammatikseen viihde- ja taika-alalla yli 40 vuotta. Ennen taikurinuraa Santanen toimi kymmenkunta vuotta konelatojana. Saatuaan eräältä merimieheltä innostuksen taikatemppuihin Santanen alkoi harjoitella niitä 1950-luvun alussa ja esiintyi ensimmäisen kerran julkisesti 1953, jolloin häntä avusti itse Frans Emil Sillanpää. Tämä tapahtui Kaunialan sotavammasairaalassa. Siitä lähtien Santanen esiintyi vuosittain sotainvalidien tilaisuuksissa. Päästyään 1956 Sanomalehtimiesyhdistyksen Vihreä oksa -revyyhyn hän herätti huomiota sorminäppäryyttä vaativilla savuketempuillaan, ja esiintymistarjouksia alkoi tulla niin paljon, että 1959 hän siirtyi täysin taikurin ammattiin. 1960- ja 1970-luvulla hän herätti huomiota yhdessä vaimonsa kanssa esittämällään telepaattisella ohjelmalla. Lusikantaivuttaja Uri Gellerin temput Santanen teki 1974 heti viikon päästä tämän Suomen-vierailun jälkeen Seura-lehden järjestämässä valvotussa testissä. Taiteilijantoimensa ohella Santanen toimi aktiivisesti suomalaisen viihteen tason ja arvostuksen kohottamiseksi. Hän oli Esiintyvät Taiteilijat r.y:n puheenjohtajana 1983–1989 ja järjesti silloin useita sirkustaiteilijoiden pr- tapahtumia ja opintomatkat muun muassa Moskovaan, Budapestiin ja Istanbuliin. Hän osallistui useisiin taikureitten maailman- ja pohjoismaisiin kongresseihin sekä toiminut tuomarina muun muassa Nuorison taidetapahtumassa. Oma taikuripalsta hänellä oli Uudessa Suomessa 1962–1967. Jukka Santaselle myönnettiin valtion ylimääräinen taiteilijaeläke. Hän oli Sirkus- ja varieteetaiteen ystävät r.y. CiVan jäsen. Aktiiviuransa lopetettuaan hän esiintyy vielä silloin tällöin ja ottaa innokkaasti osaa viihteen erilaisiin tapahtumiin. Myös hypnoosi kuului hänen harrastuksiinsa. "Taikurivuodet ovat olleet elämäni parhaita vuosia, esiintymiset ja muut harrastukset olen voinut itse valita." Nuoruudessaan Jukka Santanen harrasti nyrkkeilyä ja kuului sarjansa parhaimmistoon. Hän voitti pari kertaa TUL:n Keski-Suomen piirin mestaruuden ja oli arvolistalla viidentenä. Hänet valittiin myös Lontoon olympialaisten valmennusrenkaaseen, mutta sairaus katkaisi urheiluharrastuksen. Hän oli Jyväskylän Työväen Nyrkkeilijöiden perustajajäsen. ==Lähteet== ==Aiheesta muualla== * Luokka:Suomalaiset taikurit Luokka:Vuonna 1927 syntyneet Luokka:Vuonna 2010 kuolleet
Jevgeni Gavrilenko

Jevgeni Mihailovitš Gavrilenko (, s. 5. huhtikuuta 1951 Homel) on neuvostoliittolainen, 1970-luvulla menestynyt 400 metrin aitajuoksija ja olympiamitalisti.Sports Reference LLC Gavrilenko sijoittui Helsingin EM- kilpailuissa 1971 päälajissaan 400 metrin aitajuoksussa viidenneksi ajalla 50,5 s.Siukonen & Ahola, s. 110 Münchenin 1972 olympialaisissa hän sijoittui kuudenneksi ajalla 49,66 s.Kluge, s. 240 Rooman EM-kilpailuissa 1974 hän saavutti aitajuoksussa pronssia ajalla 49,32 sSiukonen & Ahola, s. 122 ja oli mukana Neuvostoliiton pikaviestijoukkueessa, joka keskeytti.Siukonen & Ahola, s. 123 Montréalin 1976 olympialaisissa Gavrilenko saavutti aitajuoksussa pronssia ajalla 49,45 s.Kluge, s. 466 Lisäksi hän oli alkuerissä karsiutuneen pikaviestijoukkueen ankkuri eli viimeisen osuuden juoksija.Kluge, s. 468 == Lähteet == * * * === Viitteet === Luokka:Neuvostoliittolaiset 400 metrin aitajuoksijat Luokka:Neuvostoliittolaiset pikajuoksijat Luokka:Neuvostoliittolaiset olympiamitalistit Luokka:Vuonna 1951 syntyneet Luokka:Elävät henkilöt
Wieringermeer

Wieringermeer on polderi ja entinen kunta Alankomaissa, Pohjois-Hollannin maakunnassa. Sen pinta-ala oli 309,37 km² (josta vettä 102,70 km²). Asukasluku oli vuoden 2008 lopussa 12 562\. Vuonna 2012 Wieringermeer, Anna Paulowna, Niedorp ja Wieringen yhdistyivät uudeksi kunnaksi nimeltä Hollands Kroon. == Kylät == Kunnan alueella sijaitsivat seuraavat kylät: *Kreileroord *Slootdorp *Middenmeer *Wieringerwerf (kunnantalo) == Aiheesta muualla == * Kunnan omat sivut Luokka:Alankomaiden entiset kunnat
Muiden

Muiden on entinen kunta ja kaupunki Alankomaissa, Pohjois-Hollannin maakunnassa. Sen pinta-ala oli 36,51 km² (josta vettä 22,06 km²) ja asukasluku vuoden 2008 lopussa 6 576\. == Aiheesta muualla == Luokka:Alankomaiden kaupungit Luokka:Pohjois-Hollannin kunnat
Englannin 3. divisioona

Englannin 3. divisioona oli ennen Englannin Valioliigan perustamista Englannin jalkapallon kolmanneksi korkein sarjataso, vuosina 1992–2004 neljänneksi korkein. Nykyään 3. divisioonaa vastaava sarja on Kakkosliiga. Vuosina 1921–1958 divisioona oli jaettu etelä- ja pohjoislohkoon. Tämän jälkeen maantieteellisestä jaosta luovuttiin ja joukkueet jakautuivat yksilohkoiseen 3. divisioonaan ja uuteen 4. divisioonaan. == Lähteet == Luokka:Englannin jalkapallosarjat
Aleksei Spiridonov

Aleksei Sergejevitš Spiridonov (, 20. marraskuuta 1951 Leningrad – 9. huhtikuuta 1998 Pietari) oli neuvostoliittolainen moukarinheittäjä ja olympiamitalisti.Sports Reference LLC Spiridonov voitti Rooman EM-kilpailuissa 1974 moukarinheitossa kultaa tuloksella 74,20 m.Siukonen & Ahola, s. 123 Hän nousi vasta viimeisellä heittokierroksella, kilpailun toiseksi viimeisenä heittäjänä voittoon 20 senttimetrillä ohi itäsaksalaisen Jochen Sachsen.Siukonen & Ahola, s. 119 Heti EM-kisojen jälkeen 11. syyskuuta 1974 Münchenissä Spiridonov heitti maailmanennätyksen 76,66 m. Ennätys pysyi hänen nimissään runsaat kahdeksan kuukautta.Butler, s. 472 Rooman universiadeissa 1975 hän voitti kultaa tuloksella 73,82 m.Butler, s. 272–273 Montréalin 1976 olympialaisissa Spiridonov saavutti pronssia tuloksella 76,08 m, jonka hän heitti viimeisellä kierroksella. Hänen muut heittonsa kantoivat 75,74, 73,94, 75,28 ja 75,60 metriä, ja viides heitto oli mitätön.Kluge, s. 472 Neuvostoliitto saavutti kilpailussa kolmoisvoiton. ==Lähteet== * * * * ===Viitteet=== Luokka:Neuvostoliittolaiset moukarinheittäjät Luokka:Neuvostoliittolaiset olympiamitalistit Luokka:Vuonna 1951 syntyneet Luokka:Vuonna 1998 kuolleet
Kurt Austin

Kurt Austin on kuvitteellinen henkilö Clive Cusslerin ja Paul Kemprecosin luomassa NUMA Files -kirjasarjassa. Austin on syntynyt 6. joulukuuta vuonna 1961. Hän on yli 180 senttiä pitkä, painaa noin 90 kiloa ja hänen silmänsä ovat vihreät ja hiukset hopeanväriset. Silloin kun Austin ei ole seikkailemassa NUMAn eri tehtävissä toverinsa Joe Zavalan kanssa, hän on kotonaan Virginian Fairfaxissa Potomacjoen varrella. Austin keräilee erilaisia käsiaseita, joita hänellä onkin huomattava valikoima. Hän on meri-insinööri ja pätevin mahdollinen sukeltaja; kirjassa NOLLAPISTE mainitaan hänen olleen aiemmin CIAn palveluksessa jolloin hän pelasti näitä kiinnostaneita laivanhylkyjä. Luokka:Kirjallisuuden henkilöhahmot Luokka:Clive Cusslerin romaanit